stanford-oval/wikipedia huggingface dataset:
Arthur Ponsonby

Arthur Augustus William Harry Ponsonby, Shulbreden 1. paroni Ponsonby (16. helmikuuta 1871 – 23. maaliskuuta 1946) oli brittiläinen poliitikko, kirjailija ja yhteiskunnallinen aktivisti.

Arthur Ponsonby oli kuningatar Viktorian yksityissihteeri Sir Henry Ponsonbyn kolmas poika. Ponsonby opiskeli Etonissa ja Oxfordin Balliol Collegessa. Valmistuttuaan hän työskenteli diplomaattina muun muassa Istanbulin ja Kööpenhaminan suurlähetystöissä. Vuonna 1908 hänet valittiin Yhdistyneen kuningaskunnan parlamenttiin. Ensimmäisen maailmansodan aikana Ponsonby ei tukenut sotaan osallistumista ja osallistui Union of Democratic Control -ryhmään, joka vaati pysymistä erossa sodasta. Vuonna 1918 hän oli itsenäisenä ehdokkaana parlamenttiin, mutta hävisi. Hän liittyi Työväenpuolueeseen ja tuli valituksi uudelleen 1922.
Vuonna 1928 Ponsonby kirjoitti kirjan Falsehood in Wartime: Propaganda Lies of the First World War. Se on kuuluisa muun muassa lauseesta ”When war is declared, truth is the first casualty” (”Kun sota julistetaan, totuus on ensimmäinen uhri”), vaikka sen lausui ensimmäisenä yhdysvaltalainen senaattori Hiram Johnson.
Sotien välisenä aikana Ponsonbysta tuli entistä innokkaampi rauhan kannattaja. Vuonna 1940 hän erosi Työväenpuolueesta vastalauseena sen päätökselle liittyä Winston Churchillin yhteishallitukseen. Hän kuoli 1946.
Aiheesta muualla

Verkkoversio kirjasta Falsehood in War-time - Propaganda Lies of the First World War (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: Clement Attlee | Lancasterin herttuakunnan kansleri 1931 | Seuraaja: Philip Kerr |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Bud Luckey

| Bud Luckey |
| --- | --- |

Henkilötiedot
Koko nimi:  William Luckey
Syntynyt: 28. heinäkuuta 1934 Billings, Montana, Yhdysvallat
Kuollut: 24. helmikuuta 2018 (83 vuotta) Newtown, Connecticut, Yhdysvallat
Ammatti:  ääninäyttelijä, koomikko, imitaattori, elokuvatuottaja, käsikirjoittaja
Näyttelijä
Aktiivisena:  1961–2014
Merkittävät roolit:  Ihmeperhe Toy Story 3
Aiheesta muualla
IMDb 
Elonet
William Everett ”Bud” Luckey (28. heinäkuuta 1934 – 24. helmikuuta 2018) oli yhdysvaltalainen animaattori, sarjakuvapiirtäjä, laulaja, muusikko, suunnittelija, säveltäjä, taiteilija ja ääninäyttelijä. Parhaiten hänet tunnetaan työstään Pixarilla, jossa hän suunnitteli useita elokuvia kuten Toy Story, Rytmisatu, Toy Story 2, Ötökän elämää, Monsterit Oy, Nemoa etsimässä, Autot, Ihmeperhe, Rottatouille ja Toy Story 3. Luckey tunnetaan myös ääninäyttelijänä ja hän on esiintynyt elokuvissa Ihmeperhe, Toy Story 3 ja Nalle Puhin elokuva.
Luckey meni taidekouluun palattuaan Korean sodasta, ja aloitti uransa mainosalalla. 1970-luvulla hän loi hahmosa Sesame Street-sarjaan. Hän aloitti Pixarilla 1990-luvulla, ja suunnitteli Toy Storyn keskushahmoksi hintelän cowboyn.
Carrier Command: Gaea Mission

| Carrier Command: Gaea Mission |
| --- | --- |

Kehittäjä:  Bohemia Interactive
Julkaisija:  Bohemia Interactive Mastertronic
Jakelija:  Steam
Pelimoottori:  Enforce
Julkaistu:  28. syyskuuta 2012
Lajityyppi:  reaaliaikainen strategia, toiminta
Pelimuoto:  yksinpeli
Ikäluokitus:  ESRB: Alkaen 17 vuotta 
Alusta:  Microsoft Windows, Xbox 360
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Carrier Command: Gaea Mission on Bohemia Interactiven kehittämä scifipeli, joka pohjautuu vuonna 1988 julkaistuun Carrier Command -peliin. Peli on julkaistu 28. syyskuuta 2012 Microsoft Windowsille ja Xbox 360:lle.
Pelin tarina keskittyy 30 vuoden horroksesta heräävään miehistöön, joka joutuu keskelle sotaa. Tapahtumapaikkoina ovat sekä maapallo että ihmiskunnan ensimmäinen, aurinkokunnan ulkopuolinen siirtokunta.
Aiheesta muualla

Pelin kotisivut
Bohemia Interactive keskustelualue
Betty Oberacker

Betty Oberacker on yhdysvaltalainen pianisti ja pianopedagogi. Hän on saavuttanut kansainvälistä mainetta sekä solistina että kamarimuusikkona. Hän on esiintynyt eri puolilla Eurooppaa, Israelissa, Aasiassa, Australiassa, Meksikossa ja Yhdysvalloissa. Hän on toiminut pianonsoiton ja kamarimusiikin professorina Ohion osavaltionyliopistossa ja Kalifornian yliopistossa, Santa Barbarassa. Oberacker on levyttänyt useille levymerkeille ja tulkinnut niin perinteistä kuin nykyaikaista ohjelmistoa.
British South Africa Company

| British South Africa Company |
| --- | --- |

Yritysmuoto:  pörssiyhtiö
Perustettu:  1865
Perustaja:  Cecil Rhodes
Lakkautettu:  1965
Puheenjohtaja:  Cecil Rhodes
Kotipaikka:  Lontoo
Toiminta-alue:  Etelä-Afrikka Botswana Rhodesia Sambia
Toimiala:  kaivannaistoiminta
Infobox OKVirheellinen NIMI-arvo: 
British South Africa Companyn Frederick Russell Burnhamille myöntämä mitali.
British South Africa Company, BSAC oli Cecil Rhodesin Englannin Itä-Intian kauppakomppanian mallin mukaan perustama yhtiö, jonka tarkoituksena oli eteläisen Afrikan sisämaan kolonisointi ja hallinta.
Brüssel Kaupallinen

Brüssel Kaupallinen -logo
Brüssel Kaupallinen (BK) oli oululainen rockyhtye, joka soittaa aggressiivista suomenkielistä musiikkia. Yhtye perustettiin vuonna 1989. Bändin nimi tulee radiossa luetuista valuuttakursseista. Alkuperäinen nimi oli Brüssel ei-Kaupallinen, mutta ensimmäisen lunastetun keikkapalkkion jälkeen nimi muutettiin Brüssel Kaupalliseksi. Brüssel Kaupallinen on yksi Kotiteollisuus-yhtyeen suurimmista esikuvista[lähde? ]. Vuonna 1996 julkaistu Aika-ep oli Kotiteollisuuden rumpalin Jari Sinkkosen mukaan vaikuttamassa vahvasti bändin kehitykseen[lähde? ]. Yhtyeen kolmas albumi Musta polku julkaistiin maaliskuussa 2009 bändin oman levy-yhtiön kautta. Levyn tuotti Hiili Hiilesmaa. Brüssel Kaupallisen viides studioalbumi Murheenkruunu julkaistiin 31. lokakuuta 2014.
Nykyinen kokoonpano

Janne Helttunen – laulu
Antti Leiviskä – kitara
Petteri Korkala – basso
Juha-Pekka Aunola – rummut
Entiset jäsenet

Kyösti Soini – basso (1989–1992)
Veli-Matti Yli-Hukka – kitara (1991–1997)
Tom Sirviö – basso (1992–1994 ja 2004–2005)
Ari Eldon – basso (1994–1997)
Jukka Kangas – kitara (2004-2008)
Julkaisut > Studioalbumit

Aika kultaa muistot (2005,  UHO Production)
Valheiden kirja (2007,  UHO)
Musta polku (2009,  Korpinkynsi)
BK20 Live (2010,  Korpinkynsi)
Minä olen vihattu (2011,  Stop the Building)
Murheenkruunu (2014,  Stop the Building)
Julkaisut > EP:t

Aika (1996,  Bad Vugum; uusintapainos 2006)
Julkaisut > Singlet

”Kädet ristissä rinnan päällä” / ”Kivinen Kosteus” (1994, Bad Vugum)
”Jatkumo” / ”Varkaiden puutarha” (2005, UHO)
Julkaisut > Kokoelmilla

Yllättäviä kohtaamisia – Surprising Encounters (1995,  kappaleet ”Pyörät” ja ”Loistava kylpy”)
Aiheesta muualla

Brüssel Kaupallisen kotisivut
Brüssel Kaupallinen @ Facebook
Brüssel Kaupallinen Myspacessa (englanniksi)
Barbara Pierre

| Mitalit | Mitalit | Mitalit |  |
| --- | --- | --- | --- |
|  Barbara Pierre vuoden 2012 sisäratojen MM-kilpailuissa  |  Barbara Pierre vuoden 2012 sisäratojen MM-kilpailuissa  |  Barbara Pierre vuoden 2012 sisäratojen MM-kilpailuissa  |  |
Naisten yleisurheilu
Maa:  Yhdysvallat
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Portland 2016 | 60 metriä |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Toronto 2015 | 4 × 100 metriä |  |
|  Hopeaa | Guadalajara 2011 | 100 metriä |  |
|  Hopeaa | Guadalajara 2011 | 4 × 100 metriä |  |
|  Pronssia | Toronto 2015 | 100 metriä |  |
Maa:  Haiti
| CAC-mestaruuskilpailut  | CAC-mestaruuskilpailut  | CAC-mestaruuskilpailut  |  |
|  Pronssia | Cali 2008 | 100 metriä |  |
Barbara Pierre (s. 28. huhtikuuta 1986 Port-au-Prince, Haiti) on haitilaissyntyinen yhdysvaltalainen pikajuoksija. Pierre on 157 senttimetriä pitkä ja painaa 52 kilogrammaa.
Haitilaissyntyinen Pierre edusti synnyinmaataan vuoden 2008 kesäolympialaisissa Pekingissä jääden alkueriin. Samana vuonna hän saavutti pronssia 100 metriltä Keski-Amerikan ja Karibian mestaruuskilpailuista. Pierre on edustanut Yhdysvaltoja vuodesta 2011 alkaen. Vuoden 2016 sisäratojen MM-kilpailuista Portlandista hän voitti kultaa 60 metriltä. Pan-Amerikan kisoista hänellä on yksi kulta, kaksi hopeaa ja yksi pronssi.
Pierre pitää hallussaan Haitin ennätystä 100 ja 60 metrillä.
Henkilökohtaiset ennätykset

Ulkoradoilla
| Laji | Tulos | Paikka | Päivä |
| --- | --- | --- | --- |
| 100 metrin juoksu | 10,85 | Des Moines Lontoo | 21. kesäkuuta 2013 27. heinäkuuta 2013 |
| 200 metrin juoksu | 23,23 | Charlotte | 29. toukokuuta 2010 |
Sisäradoilla
| Laji | Tulos | Paikka | Päivä |
| --- | --- | --- | --- |
| 60 metrin juoksu | 7,00 | Portland | 12. maaliskuuta 2016 |
| 200 metrin juoksu | 23,62 | Albuquerque | 12. maaliskuuta 2010 |
Christer Sjögren

Christer Sjögren 2008.
Christer Sjögren (s. 6. huhtikuuta 1950 Hagfors, Ruotsi) on ruotsalainen dansband- ja rock-laulaja. Hänet tunnetaan Vikingarna-yhtyeen laulajana.
Vuonna 1978 hänestä tuli Vikingarnan jäsen. Sitä ennen hän lauloi yhtyeessä Pelles Orkester.
Hän pääsi kappaleella "I Love Europe" 15. maaliskuuta 2008 järjestettävään Melodifestivaleniin, jossa valittiin Ruotsin edustaja vuoden 2008 Eurovision laulukilpailuun. Valituksi tuli kuitenkin Charlotte Perrelli.
Sooloalbumit

Andliga sånger (1989)
Andliga sånger 2 (1993)
När ljusen ska tändas därhemma (1994) (joulualbumi)
Varför är solen så röd (1996)
Ett julkort från förr (2000) (joulualbumi)
För kärlekens skull (2003)
Love Me Tender (2004) (cover-versioita tunnetuista Elvis Presleyn kappaleista)
King Creole (2006) (cover-versioita Elvis Presleyn kappaleista)
Älskade andliga sånger (2007)
Jubileum - 40 år med Christer Sjögren  (2008)
Mitt sköna sextiotal (2008)
Schlagerminnen (2009)
En stjärna lyser i natt (joulualbumi) (2010)
Kramgoa låtar 2011 (2011)
Lotta & Christer (Christer Sjögren & Lotta Engberg) (2012)
Christer Sjögren sjunger Sinatra (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Australiansorsa

| Australiansorsa |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Ristisorsat Tadorna
Laji::  tadornoides
Kaksiosainen nimi
 Tadorna tadornoides  (Jardine & Selby, 1828) 
Katso myös
   Australiansorsa Wikispeciesissä   Australiansorsa Commonsissa 
Infobox OKNimi-testi OKIUCN-testi OK: 
Australiansorsa (Tadorna tadornoides) on sorsalintu. Se luokitellaan joskus sukuun Casarca.
Ulkonäkö ja koko

Australiansorsa on 55–73 cm pitkä. Koiras painaa noin 1 500 grammaa ja naaras noin 1 300 grammaa. Koiraalla on musta pää ja kaula. Kaulassa on valkoinen rengas, ja joskus myös nokan tyvellä on valkoinen rengas. Yläpuoli on pääosin musta, alapuoli tummanruskea ja rinta kanelinruskea. Naaraalla on valkoinen silmärengas ja pähkinänruskea rinta.
Levinneisyys

Australiansorsaa tavataan Australiassa ja Uudessa-Seelannissa. Sen populaatio on suuri ja kannankehitys nouseva. Laji on luokiteltu elinvoimaiseksi.
Elinympäristö

Australiansorsa suosii makean veden ympäristöjä. Suolaisissa vesistöissä se vaatii makean veden läheisyyttä.
Lisääntyminen

Australiansorsa pesii usein suuressa puunkolossa. Se pesii heinä–joulukuussa. Naaras munii 10–14 munaa, joita se hautoo yksin 33 vuorokautta koiraan puolustaessa pesäpaikkaa.
Ravinto

Australiansorsa käyttää kasvinosia, joita se laiduntaa maalla tai matalassa vedessä. Se syö myös leviä, hyönteisiä ja nilviäisiä.
Naaras
Bud Poile

Bud Poile
Norman Robert "Bud" Poile (10. helmikuuta 1924 – 4. tammikuuta 2005) oli kanadalainen jääkiekkoilija ja jääkiekkovalmentaja. Hän on kuulunut Hockey Hall of Fameen vuodesta 1990. Hän sai vuonna 1989 Lester Patrick Trophyn.
Poilen NHL-seuroina olivat peliuran aikana Toronto Maple Leafs, Chicago Blackhawks, Detroit Red Wings, New York Rangers ja Boston Bruins. Hän vetäytyi vuonna 1954 ja jatkoi valmentajana.
Poile kuoli 80-vuotiaana kärsittyään Parkinsonin taudista. Hän veljensä oli jääkiekkoilija Don Poile ja poikansa Nashville Predatorsin General Manager David Poile.
Aiheesta muualla

The Internet Hockey Database: Bud Poile (englanniksi)
Chain

Chain on (suom. mittaketju) on vanha pituusmitta (noin 20,12 metriä), joka jakaantui sataan renkaaseen (engl. link). Yksi chain oli 66 jalkaa tai 4 rodia. Kymmenen chainia muodosti yhden furlongin. Chainia käytettiin maanmittauksessa vaihtoehtona rodille.
Arovane

| Uwe Zahn |
| --- | --- |

Henkilötiedot
Syntynyt: 1965
Muusikko
Taiteilijanimi:  Arovane, Nedjev
Aktiivisena:  1998–2004
Tyylilajit:  IDM, ambient, elektroninen musiikki
Levy-yhtiöt:  Din, City Centre Offices
Aiheesta muualla
arovane.net
  [ Muokkaa Wikidatassa ] [ ohje ]  
Arovane (oik. Uwe Zahn, s. 1965) on saksalainen elektronisen musiikin artisti.
Biografia

Zahnin musiikillinen ura alkoi, kun hän kokeili huvin vuoksi äänentoistolaitteita ja kosketinsoittimia ollessaan 15-vuotias. Vuosien jälkeen hän jatkoi kokeilemista ja kehitti taitojaan, minkä myötä hän jopa oppi soittamaan klarinettia. 1980-luvun loppupuolella hän työskenteli yhä enemmän ja enemmän syntetisaattorin ja turntablismin parissa. Vuonna 1989 Zahn alkoi tehdä yhteistyötä erään elektronista musiikkia tekevän järjestön kanssa Münchenissä. Tämä järjestö, joka tunnettiin nimellä S. A. M., oli perustettu, jotta saataisiin tehtyä eläväistä, vapaata, elektronista ja improvisoitua musiikkia.
Vuonna 1991 Zahn rakensi oman studion Berliiniin. Samoihin aikoihin hänen työtään voitiin jo verrata musiikkiin, johon breakbeat oli vaikuttanut. Koko 1990-luvun ajan Zahn asui Berliinissä ja jatkoi elektronisen musiikin tekemistä. Työskenneltyään jonkin aikaa radioasemalla hän kiinnitti huomiota elektronista musiikkia tukevaan levy-yhtiöön nimeltä Din. 90-luvun loppupuolella nähtiin hänen kaksi ensimmäistä EP:tään: Atol Scrap for Din ja Tides for CCO, jotka toivat Zahnille mainetta ja suosiota pääasiallisesti Saksassa ja sen jälkeen myös koko maailman IDM-, ambient- ja elektronisen musiikin artistien keskuudessa. Näihin aikoihin Zahn julkaisi myös muutamia teoksia, jotka oli tuotettu yhteistyönä muiden artistien kanssa. Vuosista 1999 ja 2000 asti Arovane on työskennellyt yhdessä Phonemin kanssa, jonka kanssa hän julkaisi albumin Lilies vuonna 2004. Saattaa olla jollain tavalla merkitsevää, että albumin viimeisen raidan nimi on "Goodbye Forever" – nimittäin Liliesin jälkeen Arovane ei julkaissut pitkään mitään.[lähde? ] Vuonna 2013 tuli albumi Ve Palor, joka nousi heti Tšekissä Tais-palkinnon ehdokkaaksi.
Vaikka Arovane on melko hyvin tunnettu tekno- ja IDM-piireissä, ei musiikki kuitenkaan ole saavuttanut yhtä suurta menestyksen tasoa pop-kulttuurin suhteen. Zahnilla on myös sivuprojekti nimeltä Nedjev.
Musiikki

Arovanen musiikin tyyppiä voidaan kuvailla eteeriseksi, älykkään melodiseksi, luonnonläheiseksi, lämpimäksi ja ambientiksi, johon kuitenkin on vaikuttanut selväpiirteinen ja useimmiten raskas breakbeat ja hip hop. Musiikkia on melko vahvasti maustettu syntetisaattorilla ja se keskittyykin pitkälti luomaan melankolisen ja nostalgisen tunnelman. Kappaleiden tempo on keskitasoa ja monet ovat luokitelleet Arovanen musiikin IDM:ksi.
Vaikka melodian rikkaus pysyykin vahingoittumattomana, Arovanen ja Phonemin yhteistyön lopputuloksena syntynyt musiikki on ehkä "robottimaisempaa" ja kylmempää kuin mitä Arovanelle tyypillinen tuotanto on ja kuulostaa ehkä enemmänkin Arovanen aikaisemmilta tuotoksilta, esimerkiksi Icol Distonilta. Yleisesti Arovanen musiikkia voidaan verrata Autechren ja Boards of Canadan tuotantoon. Zahnin musiikkia on usein kuvailtu melodisesti haastavaksi.
Diskografia

Icol Diston (2002, kokoelma aiemmista julkaisuista)
Atol Scrap (2000)
Tides (2000)
AER (2001, yhteistyönä Phonemin kanssa)
Lilies (2004)
Ve Palor (2013)
Aiheesta muualla

Viralliset sivut
Diskografia
Allmusic
Avaruuden kosto

| Avaruuden kosto> The Space Children |
| --- | --- |

Ohjaaja:  Jack Arnold
Käsikirjoittaja:  Bernard C. Schoenfeld
Tuottaja:  William Alland
Säveltäjä:  Nathan Van Cleave
Kuvaaja:  Ernest Laszlo
Leikkaaja:  Terrell O. Morse
Pääosat:   Adam Williams  Peggy Webber  Michael Ray  John Crawford 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  kesäkuu 1958
Kesto:  69 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Avaruuden kosto on mustavalkoinen yhdysvaltalainen elokuva vuodelta 1958. Siinä avaruusolio viestii telepaattisesti lasten kanssa.
Pääosissa

| 0 | 1 | 2 |
| --- | --- | --- |
|   Michel Ray  | … |  Bud Brewster   |
|   Adam Williams  | … |  Dave Brewster   |
|   Peggy Webber  | … |  Anne Brewster   |
|   Johnny Washbrook  | … |  Tim Gamble   |
|   Jackie Coogan  | … |  Hank Johnson   |
Aiheesta muualla

Avaruuden kosto Internet Movie Databasessa (englanniksi)
Asbest

| Asbest Асбест |
| --- | --- |

 lippu:  vaakuna
 Sverdlovskin alue Venäjällä, alla kaupungin sijainti alueella
 Asbest
 Koordinaatit: 57.0135°N, 61.4691°E 
Valtio:  Venäjä
Federaatiosubjekti:  Sverdlovskin alue
Perustettu:  1889
Kaupungiksi:  1933
Väkiluku (2010):  68 893
Aikavyöhyke:  UTC+5 (MSK+2)
 
 asbestadm.ru 
Infobox OKVirheellinen NIMI-arvo: 
Asbest (ven. Асбест) on kaupunki Venäjällä, Sverdlovskin alueella Uralvuoristossa. Asbest on yksi Venäjän monogorodeista, yhden tuotantoalan tai yrityksen ympärille syntynyt kaupunki, jonka talous perustuu sen asbestikaivokseen ja -teollisuuteen. Kaupunki on perustettu 1889 nimellä Kudelka, ja vuonna 1933 sen nimi muutettiin Asbestiksi. Vuonna 2010 siellä oli 68 893 asukasta.
Kaupungin asbestilouhos on 11,5 km pitkä, 3 km leveä ja 350 m syvä. Asbestia kaivaa Uralasbest-niminen yritys. Yrityksen laskelmien mukaan asbestia riittäisi 200 vuodeksi, jos kysyntää riittää, mutta tuotanto on kuitenkin puolittunut huippuvuosista. Asbesti kattaa 70 prosenttia kaupungin taloudesta, siksi siellä pyritään kehittämään pieniä ja keskisuuria yrityksiä. Kaupungissa ei olla huolissaan asbestin terveysvaikutuksista, sillä kaivoksen johdon mielestä tuotettava asbestilaji krysotiili ei ole vaarallista ”oikein käytettynä”.
Suomalaisten sotavankien muistomerkki

Toisen maailmansodan aikana Asbestissa oli suomalaisten sotavankien työleiri numero 84. Se toimi nimellä Monetno-Losinovski. Vankien muistoksi kaupungissa on Sotavainajien muiston vaalimisyhdistyksen vuonna 1998 pystyttämä muistokivi. Suomalaisia kuoli leirillä 53, eikä tiedossa ole, että kukaan suomalaisista olisi päässyt sieltä palaamaan.
Sverdlovskin alue
Bajo Cero

| Bajo Cero> Tiedot |
| --- | --- |
Toiminnassa:  2002– 
Tyylilaji:  maailmanmusiikki
Kotipaikka:  Suomi
Laulukieli:  espanja
Jäsenet:  Anna Murtola, laulu   Okko Meinilä, kitara   Kili Kauppi, lyömäsoittimet   Elina Lehtola, tanssi / laulu   Antti Rundelin, basso / viulu   Juhani Katajamäki, basso / turntables / electronics   Heikki Lindström, rummut  
Entiset jäsenet:  Joonas Widenius, kitara (2002–2006) 
Levy-yhtiö:  Impïria Records, 2012–  
Aiheesta muualla
Kotisivut
Infobox OKNimi-testi OK: 
Bajo Cero on vuonna 2002 perustettu suomalainen maailmanmusiikkiyhtye. Yhtye julkaisi debyyttialbuminsa Óyela vuonna 2012.
Historia

Bajo Cero on perustettu Oulussa vuonna 2002. Yhtyeen kaikilla silloisilla jäsenillä oli taustaa flamencomusiikissa, ja Bajo Ceron ohjelmisto koostuikin ensimmäisten vuosien ajan perinteisestä flamencomusiikista. Myöhemmin yhtye siirtyi oman materiaalin esittämiseen ja laajensi tyylisuuntaansa flamencosta muuhun maailmanmusiikkiin ja populaarimusiikkiin. Yhtye julkaisi debyyttialbuminsa 2012 ja se on soittanut lukuisilla merkittävillä suomalaisfestivaaleilla, kuten Pori Jazz, Ilosaarirock, Provinssirock, Qstock ja Tampereen flamencoviikko.
Yhtyeen musiikki

Bajo Ceron musiikki pohjautuu flamencoon, mutta yhtye on luonut omanlaisensa soundin, jota he kutsuvat nimellä world fusion. Flamencon lisäksi vaikutteita on otettu muun muassa muusta maailmanmusiikista, rockista ja elektronisesta musiikista.
Jäsenet

Anna Murtola, laulu 2002–
Okko Meinilä, kitara 2002–
Kili Kauppi, lyömäsoittimet 2002–
Elina Lehtola, tanssi 2002–
Antti Rundelin, basso, viulu 2006–
Juhani Katajamäki, basso, elecronics, turntables 2008–
Heikki Lindström, rummut 2010–
Joonas Widenius, kitara 2002–2006
Julkaisut

Óyela (2012 Impïria Records)
Aiheesta muualla

Yhtyeen kotisivu (Arkistoitu – Internet Archive)
British Steel Tour

British Steel Tour oli Judas Priestin kiertue, jolla yhtye promotoi British Steel -albumia. Kiertueella toimi lämmittelijänä Iron Maiden.
Kiertuepäivät

| Päivä | Kaupunki | Maa | Tapahtumapaikka |
| --- | --- | --- | --- |
| 7. maaliskuuta 1980 | Cardiff | Wales | Cardiff University |
| 8. maaliskuuta 1980 | Leeds | Englanti | Leeds University |
| 9. maaliskuuta 1980 | Bristol | Englanti | Colston Hall |
| 10. maaliskuuta 1980 | Manchester | Englanti | Manchester Apollo |
| 11. maaliskuuta 1980 | Sheffield | Englanti | City Hall |
| 12. maaliskuuta 1980 | Sheffield | Englanti | City Hall |
| 13. maaliskuuta 1980 | Leicester | Englanti | De Montfort Hall |
| 14. maaliskuuta 1980 | Lontoo | Englanti | Hammersmith Apollo |
| 15. maaliskuuta 1980 | Lontoo | Englanti | Hammersmith Apollo |
| 16. maaliskuuta 1980 | Southampton | Englanti | Gaumont Theatre |
| 18. maaliskuuta 1980 | Aberdeen | Skotlanti | Capitol Theatre |
| 19. maaliskuuta 1980 | Edinburgh | Skotlanti | Edinburgh Odeon |
| 20. maaliskuuta 1980 | Newcastle upon Tyne | Englanti | City Hall |
| 21. maaliskuuta 1980 | Newcastle upon Tyne | Englanti | City Hall |
| 22. maaliskuuta 1980 | Glasgow | Skotlanti | Apollo Theatre |
| 23. maaliskuuta 1980 | Queensferry | Wales | Deeside Leisure Centre |
| 25. maaliskuuta 1980 | Stoke-on-Trent | Englanti | Trentham Gardens Grand Hall Theatre |
| 26. maaliskuuta 1980 | Birmingham | Englanti | Birmingham Odeon |
| 27. maaliskuuta 1980 | Birmingham | Englanti | Birmingham Odeon |
| 21. huhtikuuta 1980 | Mannheim | Saksa | Musensaal |
Bidarin sulttaanikunta

| Bidarin sulttaanikunta > 1492–1619 |
| --- | --- |
   Deccanin sulttaanikunnat ja Vijayanagara 1500-luvulla 
Valtiomuoto:  monarkia
Pääkaupunki:  Bidar
Edeltäjä(t):  Bahmanin sulttaanikunta
Seuraaja(t):  Bijapurin sulttaanikunta
Bidarin sulttaanikunta oli yksi viidestä Deccanin ylänköalueella sijainnesta Deccanin sulttaanikunnasta, jotka syntyivät Bahmanin sulttaanikunnan hajotessa. Bidaria hallitsi Barid-Shahi-dynastia, jonka jäsenet toimivat Bahmanin sulttaanikunnan lähettiläinä Bidarissa. Bahmanin heikennyttyä Bidaria hallinnut Barid-Shahi-dynastia alkoi toimia itsenäisesti vuonna 1492. Bidar oli pienin viidestä Deccanin sulttaanikunnasta ja vuonna 1619 Bijapurin sulttaanikunta valloitti sen.
Barid Shahi hallitsijoiden hauta.
Australiantuulihaukka

| Australiantuulihaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Jalohaukkalinnut Falconiformes
Heimo::  Jalohaukat Falconidae
Suku::  Jalohaukat Falco
Laji::  cenchroides
Kaksiosainen nimi
 Falco cenchroides  Vigors & Horsfield, 1827 
Katso myös
   Australiantuulihaukka Wikispeciesissä   Australiantuulihaukka Commonsissa 
Infobox OKNimi-testi OKIUCN-testi OK: 
Australiantuulihaukka (Falco cenchroides) on Oseaniassa tavattava jalohaukka.
Koko ja ulkonäkö

Linnun pituus on 31–36 cm ja paino keskimäärin 172 g. Se muistuttaa suuresti lähisukulaistaan tuulihaukkaa, jonka oseanialainen vastinlaji se on.
Esiintyminen

Australiantuulihaukka elää yleisenä koko Australian mantereella sekä mannerta ympäröivillä saarilla, Papua-Uusi-Guineassa ja osassa Indonesiaa. Sen elinympäristön ala on 1–10 miljoonaa neliökilometriä ja maailman populaation koko on 100 000–1 000 000 yksilöä.